Period: Old Babylonian
Genre: Royal Inscription
Transliteration:
<SURFACE>
...he₂-du₇
...nun an gal-e
nir šum₂-ma
me nig₂-nam-ma
šu-ni-še₃ ŋal₂-la
dingir ku₃ an sikil-la
du₁₀ gar-ra
nir zid mah kalam-ma
e₂ ki-tuš mah
ki ku₃-ga
barag ri-a
kiri₃-zal-la dur₂ gar
gal-di gal-zu mah
eš-bar-e sa di
kiri₃-zal a-a ugu-na
ki ag₂ giskim ti
e₂-kur-ra
{d}nin-lil₂-le
tu-da
{d}nanna
lugal ki ag₂-mu-ra
a-bi₂-sa-re-e
...geš tuku
...ag₂ {d}suen-na
nita kala-ga
lugal uri₅{ki}ma
ra-bi₂-a-nu-um mar-tu me-en
u₄ ul-li₂-a-ta
alam ku₃-babbar
<unk> ta ak-a
nu-ub-ta-ŋal₂-la-am₃
geštu₂ mah
nig₂-nam-ma diri-ga
ga₂-ra ha-ma-an-šum₂
alam ku₃-babbar
<unk> ta ak-a
kin gal-eš
nam-ku₃-zu aka
me-dim₂-bi
me-dim₂-ma diri-ga
nig₂ ar₂-eš dib-ba
gi₁₆-sa ak
alam...
nig₂...
e₂...
...
e₂...
a-ra...
...
lu₂ sa-ra...
sa-ra...
...
geštu₂...
...
a...
alam...
...
<unk>...
...
sag-ki...
{d}nanna
an-ta...
...
gu₂...
...
<unk>...
nig₂-gi-na
i{d}utu-bi
...
{d}lamma-ra-ni...
u₄ da-ri₂-še₃
lu₂ a₂ nig₂-hul dim₂-ma
ib₂-ši-ag₂-ga₂-a
nig₂ dim₂-ma-mu
ib₂-zi-re-a
mu-sar-ra-mu
šu bi₂-ib₂-ur₃-a
mu-ni
bi₂-ib₂-sar-re-a
ki-gub-ba-bi
ib₂-ši-ib-kur₂-a
e₂ nig₂-gur₁₁-ra
i-ni-ib-ku₄-ku₄-a
...bala-ba-ke₄-eš
...
lugal-mu
{d}nin-gal
nin-mu
nam ha-ba-an-da-kuru₅-ne
uru{ki}bi
du₆-du₆-ra
he₂-en-šid
i₇-da-bi
a nam-tumu₃
a-ša₃-ga-ni
še nam-tumu₃
...
<unk> ta
...
nam-til₃
nig₂-gig-ga-ni he₂-a
{geš}isimu₂{mu₂}ni
{geš}isimu₂{mu₂}
na-an-tuku-tuku
{d}nin-gir₂-su
lugal {geš}tukul-ke₄
{geš}tukul-ni
he₂-eb-ta-haš-e
{d}nin-gublaga
dumu-sag
{d}nanna-ke₄
maškim
nu-kur₂-ru-bi he₂-a
u₄ da-ri₂-še₃

Cuneiform:
<SURFACE>
...𒃶𒌌
...𒉣𒀭𒃲𒂊
𒉪𒋧𒈠
𒈨𒃻𒉆𒈠
𒋗𒉌𒂠𒅅𒆷
𒀭𒆬𒀭𒂖𒆷
𒄭𒃻𒊏
𒉪𒍣𒈤𒌧𒈠
𒂍𒆠𒆪𒈤
𒆠𒆬𒂵
𒁈𒊑𒀀
𒅗𒉌𒆷𒂉𒃻
𒃲𒁲𒃲𒍪𒈤
𒌍𒁇𒂊𒊓𒁲
𒅗𒉌𒀀𒀀𒌋𒅗𒈾
𒆠𒉘𒅆𒁾𒋾
𒂍𒆳𒊏
𒀭𒎏𒆤𒇷
𒌅𒁕
𒀭𒋀𒆠
𒈗𒆠𒉘𒈬𒊏
𒀀𒉈𒊓𒊑𒂊
...𒄑𒌇
...𒉘𒀭𒂗𒍪𒈾
𒍑𒅤𒂵
𒈗𒋀𒀊𒆠𒈠
𒊏𒉈𒀀𒉡𒌝𒈥𒌅𒈨𒂗
𒌓𒌌𒉌𒀀𒋫
𒀩𒆬𒌓
<unk>𒋫𒀝𒀀
𒉡𒌒𒋫𒅅𒆷𒀀𒀭
𒄑𒌆𒉿𒈤
𒃻𒉆𒈠𒋛𒀀𒂵
𒂷𒊏𒄩𒈠𒀭𒋧
𒀩𒆬𒌓
<unk>𒋫𒀝𒀀
𒆥𒃲𒌍
𒉆𒆬𒍪𒀝
𒈨𒁶𒁉
𒈨𒁶𒈠𒋛𒀀𒂵
𒃻𒌒𒌍𒁳𒁀
𒄃𒊓𒀝
𒀩...
𒃻...
𒂍...
...
𒂍...
𒀀𒊏...
...
𒇽𒊓𒊏...
𒊓𒊏...
...
𒄑𒌆𒉿...
...
𒀀...
𒀩...
...
<unk>...
...
𒊕𒆠...
𒀭𒋀𒆠
𒀭𒋫...
...
𒄘...
...
<unk>...
𒃻𒄀𒈾
𒄿𒀭𒌓𒁉
...
𒀭𒆗𒊏𒉌...
𒌓𒁕𒌷𒂠
𒇽𒀉𒃻𒅆𒌨𒁶𒈠
𒌈𒅆𒉘𒂷𒀀
𒃻𒁶𒈠𒈬
𒌈𒍣𒊑𒀀
𒈬𒊬𒊏𒈬
𒋗𒉈𒌈𒃡𒀀
𒈬𒉌
𒉈𒌈𒊬𒊑𒀀
𒆠𒁺𒁀𒁉
𒌈𒅆𒅁𒉽𒀀
𒂍𒃻𒂵𒊏
𒄿𒉌𒅁𒆭𒆭𒀀
...𒁄𒁀𒆤𒌍
...
𒈗𒈬
𒀭𒎏𒃲
𒎏𒈬
𒉆𒄩𒁀𒀭𒁕𒋻𒉈
𒌷𒆠𒁉
𒇯𒇯𒊏
𒃶𒂗𒋃
𒀀𒇉𒁕𒁉
𒀀𒉆𒉐
𒀀𒊮𒂵𒉌
𒊺𒉆𒉐
...
<unk>𒋫
...
𒉆𒋾
𒃻𒍼𒂵𒉌𒃶𒀀
𒄑𒄢𒊬𒉌
𒄑𒄢𒊬
𒈾𒀭𒌇𒌇
𒀭𒎏𒄈𒋢
𒈗𒄑𒆪𒆤
𒄑𒆪𒉌
𒃶𒅁𒋫𒋻𒂊
𒀭𒎏𒂯
𒌉𒊕
𒀭𒋀𒆠𒆤
𒉺𒁽
𒉡𒉽𒊒𒁉𒃶𒀀
𒌓𒁕𒌷𒂠